<classify> Akizungumza jana, Mtendaji Mkuu wa Vodacom Tanzania, Rene Meza alisema promosheni hiyo inajulikana kama JayMillions na inawahusisha wateja wote wa Vodacom na ni ya kwanza ya aina yake kwani kiasi kikubwa cha fedha kitatolewa kila siku na ni rahisi kabisa kila mtu kushiriki.Kila siku, Vodacom itatoa mshindi mmoja wa Sh milioni 100, washindi kumi wa Sh milioni 10 na washindi mia moja wa Sh milioni moja.Pia washindi elfu kumi watapokea muda wa maongezi wa bure wenye thamani ya Sh 1,000 kila siku, alisema.Aliongeza kuwa hayo yanadhihirisha dhamira ya Vodacom, ambayo mbali na kutoa huduma bora kwa wateja wake, pia ina dhamira ya kubadilisha maisha ya wateja kuwa murua zaidi ambao wamekuwa wakiendelea kujiunga na familia ya Vodacom kila siku.  <topic>: UCHUMI 